Lin Delija

Lin Delija (Shkodër, 3 janar 1925 - Romë, 9 prill 1994) ishte piktor shqiptar.

 Biografia 
U lind ne Shkodër më 3 janar 1925, i biri i Mark Delisë me origjinë nga Temali dhe Luçes së Zef Hilës. Kur ishte 10 vjeç hyri në shkollën e Fretënve Françeskanë dhe më pas në liceun "Illyricum", ku edhe mori hov së pari talenti i tij artistik. Studjoi në fillim në Herceg Novi dhe pastaj në Zagreb në Akademinë e Arteve të Bukura. 

Arratiset më 1949 drejt Italisë me ndihmën e KoliqitNdreca A., Në përvjetor të Ernest Koliqit, mapo.al, 18 maj 2013., i cili i siguroi bursë studimi në Akademinë e Arteve të Bukura në Romë. Mjeshtrat e tij ishin Mario Mafai dhe Amerigo Bartoli – prej të cilëve ai mori njohuritë e teknikave bashkëkohore dhe përsosi më tej botëkuptimin e tij artistik duke ndërthurur në mënyrë harmonike modernen me elementin etnik, shqiptar dhe ballkanik. 

Në vitin 1969 Lin Delija themelon Akademinë e Artit "Gjergj Fishta" dhe në vitin 1983 krijon Akademinë e Artit "Carlo Cesi" në vilën Mentuccia në Antrodoko. 

Piktori Lin Delija mbylli sytë me 9 prill 1994 në Romë në moshën 68 vjeçare. 

 Vepra 
Veprat e tij ekspozohen në Pinakotekën e Artit Modern në Vatikan, në Muzeumin e Artit Bashkëkohor në Romë, në Muzeumin «Lin Delija» në Antrodoko, në Muzeumin Qytetës të Osimo-s, në Qendrën e Studimeve të Artit Modern në Brescia, në Galerinë e Artit Modern në Palermo, në Muzeumin e Shën Anës në Quebec të Kanadasë, në Universitetin e Erlangenit në Gjermani, në Nju Jork etj.  Në qytetin e Osimo-s ekziston nji muzeum i kushtuar mjeshtrit Delija, ndërsa miqtë e tij të vjetër të Antrodokos i kanë ngritur një muzeum në vitin 2002 në qytetin ku jetoi.

 Persekutimi i familjes 
Me arratisjen e Linit më 1948, familja i internohet më 1949 njëherë në Kuçovë dhe më tej në Turan të Beratit.

 Referime 

Kategoria:Biografi shqiptare
Kategoria:Lindje 1925
Kategoria:Vdekje 1994
Kategori:Piktorë shqiptarë
Kategoria:Njerëz nga Shkodra